google/wiki40b huggingface dataset:
Strážmajster Topinka

Produkcia

Na produkcii seriálu sa podieľa Česká televize a Rozhlas a televízia Slovenska, rovnako ako v prípade Doktora Martina. Rozpočet na výrobu 13 častí má dosiahnuť 2,07 milióna Eur, z čoho RTVS zafinancuje 406-tisíc Eur a ČT vyše 1,7 milióna Eur. Výroba začala na jeseň 2017 a nakrúcalo sa od jari do októbra 2018 v pôvodných lokáciách v českých Beskydách. Režisérom seriálu je Petr Zahrádka.
Lencloître

Poloha

Obec má rozlohu 19,04 km². Najvyšší bod je položený 107 m n. m. a najnižší bod 65 m n. m.

Obyvateľstvo

Počet obyvateľov obce je 2 448 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Châteaubriant

Poloha

Obec má rozlohu 33,62 km². Najvyšší bod je položený 107 m n. m. a najnižší bod 48 m n. m.

Obyvateľstvo

Počet obyvateľov obce je 12 007 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hemma z Altdorfu

Život

Manželstvo s tretím synom cisára a franského kráľa Ľudovíta I. Pobožného zosnovala staršia sestra Judita. Tá sa za cisára vydala roku 819 a o štyri roky neskôr porodila syna Karola, ktorý samozrejme nebol zahrnutý v cisárovom doterajšom následníckom poriadku Ordinatio Imperii. Hemmino manželstvo malo po zmene následníctva podporiť neskoršie Karolove nároky.
Gánok (vrch)

Názov

Gang, „gánok“  znamená ľudový zastaraný slovenský pojem pre verandu, v regionálnom dialekte sa vyslovuje „ganek“. Vzťahuje sa na typickú terasu, sutinovú rampu, ktorá pozdĺžne pretína severozápadnú stenu Malého Ganku vo výške takmer 300 metrov nad Ťažkou dolinou. Nazývame ju Galériou Ganku. Názov prešiel do literatúry a kartografie vo svojej miestnej nárečovej forme. Nakoľko známejšia a správnejšia forma názvu „gánok“ je už archaická, rešpektuje sa všeobecne ľudový názov „ganek“ aj v ustálenej tatranskej zemepisnej nomenklatúre.

Topografia

Od Rumanovho štítu ho oddeľuje Gankova štrbina, od Vysokej vodorovný hrebeň s tromi Rumanovými sedlami. Severozápadne od hlavného vrcholu ležia dva vedľajšie, Prostredný Ganek a Malý Ganek (2 419 m n. m.). Na severovýchod spadá 800 metrovou stenou do Kačacej doliny a na severozápad takmer 500 metrovou, ktorej spodnú časť, legendárnu Galériu Ganku tvorí okolo 300 m kolmej až previsnutej skaly.

Horolezectvo

O stenu za začali zaujímať horolezci v sedemdesiatych rokoch 19. storočia. Dlho im vzdorovala. O prvý výstup sa pokúsil poľskí literát, pedagóg Leopold Świerz. Spolu s horským vodcom Vytvára sa Jęndrzejom Walom ml. 7. júla 1877 vystúpili žľabom z Rumanovej dolinky na Gankovú štrbinu. Viac nestihli. Ďalší útok podnikol poľskí inžinier Ludwik Chałubiński s horskými vodcami Bartłomiejom Obrochtom a Wojciechom Rojom koncom sedemdesiatych rokov 19. storočia. Výstup začali v Rumanovej dolinke na Rumanovo sedlo a na juhozápadný hrebeň Ganku. Z Galérie Ganku sa však vrátili. Po nimi vytýčenej, ale nedokončenej ceste sa Karol Potkański a horskí vodcovia Jan Bachleda Tajber a Jęndzej Wala ml. dostali 25. augusta 1892 až na Malý Ganek. Až 11. augusta 1895 krakovský právnik Władysław Kłeczyński a Klimek Bachleda s nosičom, hutníckym majstrom v Kuźniciach, Jozefom Gąsienicom z Lasa juhovýchodným hrebeňom z Gankovej štrbiny vystúpili na najvyšší končiar Ganku. Dnes je to túra I. stupňa obťažnosti. Používa sa na zostup. V auguste 2001 na Ganku zahynul skúsený horolezec Vladimír Tatarka.
Viacero dlhých ciest je v severovýchodnej stene („Delová rúra“).  História športového lezenia v Tatrách sa však písala v Galérii Ganku. Prvou bola „Stará“ či „Klasická cesta“ ešte z roku 1911 (I. Król, W. Kulczyński a I. Lesiecki), IV. Pri pokuse o zimný výstup zahynul známy Poliak Wincenty Birkenmajer. Mnohí významní horolezci medzivojnového a povojnového obdobia tu urobili prvovýstup – Stanislawského cesta, Puškášov pilier, Orlowského cesta, Studničkova cesta, Lapińského komín, Kuchařova cesta, svoj prvovýstup má aj I. Gálfy, P. Pochylý ich (spolu) vytvoril päť a tri prvé zimné priestupy.

Turistika

Normálny výstup vedie zo Zlomísk na Rumanovu terasu, Gankovu štrbinu a hrebeňom na vrchol, I, s horským vodcom.
Heilbronn (mesto)

Poloha

Mesto ležiace na rieke Neckar je bývalé Slobodné ríšske mesto a dnes je mestom bez okresu (kreisfreie Stadt) a zároveň správnym sídlom krajinského okresu Heilbronn. Mesto Heilbronn je tiež významným hospodárskym strediskom regiónu Heilbronn Franken, ktorý zahŕňa takmer celý severovýchod Bádenska-Württemberska, a je taktiež známe ako centrum vinárstva.
Saint-Vitte-sur-Briance

Poloha

Obec má rozlohu 20,66 km². Najvyšší bod je položený 497 m n. m. a najnižší bod 352 m n. m.

Obyvateľstvo

Počet obyvateľov obce je 343 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montsec (Meuse)

Poloha

Obec má rozlohu 5,95 km². Najvyšší bod je položený 376 m n. m. a najnižší bod 226 m n. m.

Obyvateľstvo

Počet obyvateľov obce je 81 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nubécourt

Poloha

Obec má rozlohu 27,52 km². Najvyšší bod je položený 297 m n. m. a najnižší bod 207 m n. m.

Obyvateľstvo

Počet obyvateľov obce je 278 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
De lege lata

De lege lata (lat.) znamená "podľa platného zákona/práva". V rámci právnej dogmatiky je predmetom poznávania právo dané. Hovorí sa, že poznávame alebo uvažujeme de lege lata, teda o zákone, ktorý už bol vydaný a platí (lex lata). Opakom je "de lege ferenda". Teda de lege lata sú znalosti a predstavy o platnom, t. j. pozitívnom práve - o súčasných právnych normách.
Nihil est in intellectu, quod non fuerit in sensu

Nihil est in intellectu, quod non fuerit in sensu (lat.) znamená "Niet ničoho v rozume, čo by predtým nebolo v zmysloch" (John Locke). Gottfried Wilhelm Leibniz toto tvrdenie ohraničil dodatkom nisi intellectus ipse.
Martin Barger

Životopis

Autor plastík prevažne z dreva. Učiteľ Vavrinca Dunajského. Pôsobil v Banskej Bystrici, kde v Kostole Nanebovzatia Panny Márie (tzv. farský) vyrezal barokové skrine v sakristii (80. roky 18. stor.).
Komplexná hospodárska a obchodná dohoda

Dejiny

CETA je najväčšou iniciatívou Kanady na poli obojstranných dohôd od čias NAFTA. CETA je výsledkom analýzy štúdie "Assessing the Costs and Benefits of a Closer EU-Canada Economic Partnership" (Hodnotenie nákladov a prínosov bližšieho partnerstva medzi EÚ a Kanadou), ktorá bola publikovaná v októbri 2008. Oznámenie o začatí rokovaní sa uskutočnilo dňa 6. mája 2009 na samite EÚ-Kanada v Prahe. Základy tejto zmluvy pochádzajú zo dňa 18.3.2004, kedy sa na samite v Ottawe začal vytvárať rámec obchodnej a ekonomickej dohody medzi Kanadou a EÚ (TIEA), pre ktorú je CETA náhradou. TIEA sa zameriavala na úpravu podmienok pre obchod, investície, hospodársku súťaž, finančné služby, obchodovanie cez internet, zjednodušenie vzájomnej akceptácie odborných kvalifikácií, riešila aj otázky trvalo udržateľného rozvoja a zdieľania vedeckého a technického pokroku. TIEA mala oživiť kanadsko-európsku spoluprácu, presadiť osvedčené regulačné postupy, právne ich ošetriť a zjednodušiť tým obchodovanie a investície. Okrem odbúrania bariér mala TIEA za cieľ aj zlepšenie pozície oboch aktérov na globálnom trhu. Rokovania TIEA prebiehali až do roku 2006, kedy bolo jednoznačne rozhodnuté o ich pozastavení. Tento krok viedol k rokovaniam o Komplexnej hospodárskej a obchodnej dohode (CETA), ktorá má väčší dosah a ambicióznejšie ciele ako TIEA.

Ekonomické vzťahy medzi EU a Kanadou

Kanada a Európska Únia majú dlhú históriu ekonomickej spolupráce. S 27 členskými štátmi, s celkovou populáciou skoro 500 miliónov a s HDP vyše 19 miliárd dolárov v minulom roku, je EÚ najväčším jednotným trhom, zahraničným investorom a kupcom na svete. Ako integrovaný celok, EÚ reprezentuje pre Kanadu druhého najväčšieho obchodného partnera. V roku 2008 mal kanadský export služieb a tovarov do EÚ hodnotu 52,2 miliardy dolárov, čo bolo navýšením o 3,95% z roku 2007. Import z EÚ dosahoval hodnotu 62,4 miliardy dolárov.
Saint-Georges-la-Pouge

Poloha

Obec má rozlohu 24,09 km². Najvyšší bod je položený 636 m n. m. a najnižší bod 470 m n. m.

Obyvateľstvo

Počet obyvateľov obce je 345 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nepozerám

O skladbe

Pieseň pôvodne napísali Miro Jaroš a Marek Danko ako sólovú pesničku. Krátko pred vydaním ju Miro prepísal na duet a oslovil na spoluprácu Barbaru Haščákovú. Tá ponuku prijala a svoje časti nahrala v domácom štúdiu na Floride. Jarošovi doručila viac ako 50 stôp rôzne naspievaných verzií. Flash back remix nahrávky obsahuje úryvok z piesne Anjel, ktorá bola veľkým hitom Mc Erika a Barbary v roku 1995. Nahrávka v štýle 80tych rokov využíva tiež sample z pesničky Raspberry Beret od Princa z roku 1985. 

Videoklip

Barbara kvôli nakrúcaniu videoklipu pricestovala na Slovensko. Dej sa odohráva v prezidentskom apartmáne hotela Sheraton. Ukazuje Barbaru vo vani, pred zrkadlom ako sa niekam chystá. Miro je na neurčitom mieste. V závere klipu sa dvojica stretáva v spoločnej spálni. Hudobná kritika prijala nahrávku vlažne. Bulvárne média ju označili za kontroverznú.
Rancourt (Vosges)

Poloha

Obec má rozlohu 5,57 km². Najvyšší bod je položený 424 m n. m. a najnižší bod 304 m n. m.

Obyvateľstvo

Počet obyvateľov obce je 64 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaubery

Poloha

Obec má rozlohu 22,98 km². Najvyšší bod je položený 555 m n. m. a najnižší bod 312 m n. m.

Obyvateľstvo

Počet obyvateľov obce je 365 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slavistika

Slavistika je veda o Slovanoch, slovanstve, slovanských jazykoch a slovanských literatúrach, prípadne slovanskej kultúre a dejinách. Je to vlastne porovnávacie štúdium v rámci slovanských národov. V užšom zmysle sa pod slavistikou chápu len filologické disciplíny a etnológia. K slavistike sa niekedy rátajú aj disciplíny ako bielorusistika, bohemistika, bulharistika, rusistika, slovakistika. Slavistika skúma okrem dnes používaných jazykov aj vymreté slovanské jazyky, ako staroslovienčinu, cirkevnú slovančinu, severnú slovinčinu a polabčinu. Slavistika ako veda vznikla koncom 18 a začiatkom 19. storočia a bola prirodzeným dôsledkom kultúrneho a národného znovuzrodenia slovanských národov a snahou o rozvíjanie ideológie panslavizmu.

Vývoj

Vývoj slavistiky môžeme rozdeliť do troch období:
Do 1876 sa slavisti sústredil na dokumentovanie, tlač a štúdium pamiatok slovanskej písomnosti, na históriu vzniku slovanských národov, rozvíjanie národných jazykov a literatúr. V tomto období vznikli moderné slovníky a gramatiky väčšiny slovanských jazykov.
Ďalšie obdobie (obdobie do 1. svetovej vojny) bolo charakteristické rýchlym rozvojom slavistiky v oblasti lingvistiky a filológie, ktoré sa rozvíjali mimo samotných slovanských krajín, okolo Augusta Schleichera a Augusta Leskiena na Univerzite v Leipzigu.
Po 2. svetovej vojne sa v lingvistike najviac rozvíjala dialektológia, slavistika sa naďalej rozvíjala predovšetkým v krajinách slovanských, slavistické centrá boli však založené aj na rôznych svetových univerzitách.
Prvý svetový slavistický kongres sa konal v Prahe v roku 1929 a odvtedy sa koná každých 5 rokov až dodnes, vždy v slovanských krajinách.

Slavistická jazykoveda

K jazykovedným otázkam slavistiky patria lingvistické disciplíny ako fonetika, fonológia, morfológia, syntax, sémantika, pragmatika, etymológia, dialektológia, historická lingvistika a sociolingvistika. Slavistická jazykoveda slúži pre historicko-jazykovedné, geografické a kultúrne štúdium slovanských národov.

Literárnovedná slavistika

Zaoberá sa literatúrou slovanských národov. Jej súčasti tvoria literárna história, teória literatúry, interpretácia umeleckého textu a literárna kritika. Literárna veda skúma tvorbu v určitom historickom období alebo u určitého autora. Slovanské literárne vedy majú skupine literárnovedných teoretických disciplín dôležité miesto (príkladom je ruský formalizmus, štrukturalizmus, postštrukturalizmus).

Slovanské kultúrne štúdiá

Interdisciplinárne štúdiá mapujú kultúrne aspekty literárnej vedy, jazykovedy, etnológie, filozofie, teológie, psychológie a sociológie.
Pavlačový dom rímskokatolíckej fary v Žiline

Pavlačový dom rímskokatolíckej fary v Žiline (1931) patrí medzi realizácie architekta M. M. Scheera.
Budovu dala postaviť rímskokatolícka farnosť ako chudobinec. Má štyri podlažia, zadná časť budovy sa oproti uličnej časti posúva vyššie o jedno podlažie, po svahu sa dostávame hore popri dome širokým schodišťom s podestami.
Dom má pôdorys polovice nepravidelného šesťuholníka, celá hmota je členená razantnými pavlačmi, presvedčivo vložená do prudkého svahu medzi dvomi paralelnými ulicami. V každom podlaží umiestnil Scheer dispozične rôzne usporiadané jednoizbové byty s kuchyňou a príslušenstvom ( predsieň, komora, wc a kúpeľňa je spoločná pre štyri byty). Uprostred domu je schodište, jeho hmota pretína otvorené pavlače na vonkajšej strane budovy, z nich je prístup do bytov.
Hladká plocha stien, dlhé pavlače, veľké nárožné presklenie, kovové rúrkové zábradlia a výrazná horizontalita celej kompozície sú známe atribúty modernej funkcionalistickej architektúry.
Objekt sa nachádza na ulici Vojtecha Spanyola a po rekonštrukcií je vo výbornom stave. V súčasnosti dom obývajú rádove sestry.
Perifas (syn Aigypta)

Perifas (starogr. Περίφας – Perifas) je v gréckej mytológii syn egyptského kráľa Aigypta a jeho manželky Gorgo.
Perifas bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Perifovi potom za manželku vybrali Aktaiu, dcéru Danaa a jeho manželky Pierie. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz splnili všetky a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Collège de France

Collège de France je výskumný ústav v Paríži v 5. obvode na Rue Saint-Jacques a Rue des Écoles v budove vedľa Sorbonny.
Patrí medzi prestížne verejnoprávne výskumno-vzdelávacie inštitúcie nazývané Grands établissements (slov. približne Významné ustanovizne). Vznikla v roku 1530 ako alternatíva k Sorbonne. Collège de France usporiadava aj prednášky, ktoré sú bezplatne prístupné verejnosti.

História

Roku 1530 založil kráľ František I. podľa rady svojho knihovníka, humanistu Guillaumea Budého, „Kráľovské kolégium“ alebo tiež „Kolégium troch jazykov“, pretože sa tu spočiatku vyučovala gréčtina, hebrejčina a latinčina. Profesori boli hmotne zaistení, neskôr sa k oborom pridalo právo, matematika a medicína. Po revolúcii v 1789 sa kolégium premenovalo na „Národné kolégium“ a od roku 1870 na Collège de France. Jej heslom od založenia je „Učí všetko“ (Docet omnia).
Hyllos

Hyllos (starogr. Ὕλλος – Hyllos, lat. Hyllus) je v gréckej mytológii syn najväčšieho hrdinu Herakla a jeho druhej manželky Déianeiry.
V čase keď bol Herakles predaný do otroctva ku kráľovnej Omfalé, jeho nepriateľ a bývalý pán, mykénsky kráľ Eurystheus, vyhnal jeho ženu Déianeiru a ich deti zo sídla v Tirynte. Heraklova rodina sa potom uchýlila u jeho priateľa trachínskeho kráľa Kéyka.
Asi po troch rokoch sa na pokyn matky dal Hyllos do pátrania po svojom otcovi. Našiel ho v Oichalii, kde vykonal pomstu na kráľovi Eurytovi za predchádzajúce urážky a aj za to, že odmietol svoju dcéru Iolu dať Heraklovi za manželku. Hyllova radosť zo stretnutia s otcom však netrvala dlho. Medzitým totiž jeho matka Déianeira poslala Heraklovi plášť, ktorý mu po oblečení spôsobil kruté bolesti. Hyllos sa preto vrátil k matke a zahrnul ju výčitkami.
Matka mu to vysvetlila a porozprávala príhodu, ktorá sa udiala pred niekoľkými rokmi. Keď sa s Heraklom krátko po svadbe vracali z Kalydónu na Tiryns, pri prechode cez rieku ich prenášal Kentaur Nessos a pretože sa mu zapáčila, chcel ju uniesť. Herakles to však spozoroval a jednou ranou ho otráveným šípom usmrtil. Umierajúci Nessos jej však ešte stihol poradiť, ako nestratiť v budúcnosti manželovu lásku. Povedal jej aby si nabrala z jeho krvi a tou nech natrie Heraklov odev v čase, keď sa straty jeho lásky bude obávať a on sa do nej opäť zamiluje. A tá situácia práve nastala, pretože Herakles sa pri ťažení proti Eurytovi stretol s jeho krásnou dcérou Iolou a jeho láska k nej vzplanula. Ona sa to dozvedela a chcela podľa Nessovej rady znovu získať lásku svojho manžela, netušiac, že ju zákerný Nessos oklamal.
Plášť, napustený Nessovou jedovatou krvou, Herakla pomaly zabíjal. Keď Hyllos vysvetlil otcovi, že Déianeira je nevinná, že len nevedomky podľahla krutej intrige, vrátil sa k nej, ale už ju nenašiel živú, sama si vzala život.
Vo veľkých bolestiach pomaly umierajúci Herakles prosil Hylla, aby ho zbavil života a skrátil jeho utrpenie, Hyllos sa však k tomu nedokázal odhodlať. Druhé otcove želanie ale splnil: vzal si krásnu Iolu za manželku.
Keď Heraklov pozemský život skončil, Hyllos sa vrátil na Tiryns, kde žil so svojou ženou do doby, kým ho mykénsky kráľ Eurystheus odtiaľ vyhnal. Hyllos potom našiel útočisko v Aténach a tam sa dožil Eurystheovej porážky i jeho potupnej smrti.
Ohraničená množina

Pojem ohraničená množina možno definovať pre množiny reálných čísel alebo všeobecnejšie pre metrické priestory. Na množine reálných čísel, ktorá je zároveň metrickým priestorom, sú obe definície ekvivalentné.

Definícia pre metrické priestory

Ak je    metrický priestor, potom množinu  nazveme ohraničenou, pokiaľ existuje  a reálné číslo  také, že pre každé  je 
Na rozdiel od pojmu uzavretá množina, ktorý nie je absolútny (tento istý metrický priestor môže byť uzavretý v jednom svojom nadpriestore a neuzavretý v inom), ohraničenosť je absolútny pojem.
Totálne ohraničený metrický priestor je vždy ohraničený, opačne to však neplatí.
Cesta I. triedy 49 (Slovensko)

Priebeh

Na území Slovenska začína v Lyskom priesmyku, na hraničnom priechode Lysá pod Makytou, odkiaľ pokračuje najprv na severovýchod. Sleduje tok potoka Lysky, prechádza osadou Strelenka a následne míňa odbočku do osady Dešná (III/1935). Potom pokračuje východným smerom cez obec Lysá pod Makytou, postupne sa stáča na juhovýchod a prebieha údolím riečky Biela voda. Odbočuje cesta III/1936 do obce Lazy pod Makytou, prechádza obcou Lúky a následne opäť odbočuje cesta III/1938 do obce Vydrná. Ďalej prechádza obcami Záriečie a Mestečko, tu odbočuje najprv cesta III/1939 do osady Zbora, potom aj cesta III/1940 do osady Mostište a cestná komunikácia prechádza obcou Dohňany. Vzápätí cesta I/49 vstupuje na územie mesta Púchov, najprv prechádza mestskou časťou Vieska-Bezdedov, následne vedie aj intravilánom mesta, kde sa na významnej križovatke stretáva s cestou II/507. Pokračuje po novovybudovanom obchvate mesta na ľavom brehu Váhu severojužným smerom, ďalej pretína pôvodnú (starú) cestu I/49 (v súčasnosti kategorizovaná ako I/49A) a z východu obchádza obec Beluša. Napokon sa križuje s cestou I/61 a diaľničným privádzačom sa pripája na diaľnicu D1.
Sucé-sur-Erdre

Poloha

Obec má rozlohu 41,33 km². Najvyšší bod je položený 47 m n. m. a najnižší bod 2 m n. m.

Obyvateľstvo

Počet obyvateľov obce je 6 186 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Režim dlhodobého spánku

Pri vypnutí počítača sa odpojí napájanie pamäťe RAM čím sa jej obsah vymaže a pri zapnutí sa musí opäť zavádzať celý systém. Režim dlhodobého spánku alebo hibernácia je uloženie obsahu operačnej pamäte (RAM) na pevný disk, kde ostane zachovaný aj po vypnutí. Pri nasledujúcom zapnutí počítača sa tieto údaje skopírujú späť do RAM a tým sa uvedie počítač do stavu pred vypnutím.
Skopírovanie je oveľa rýchlejšie ako spúšťanie systému nanovo. Rýchlosť závisí hlavne od veľkosti RAM, čím väčšia, tým viac údajov treba skopírovať. Režim dlhodobého spánku potrebuje toľko voľného miesta na HDD aká je veľká RAM, keďže celý jej obsah sa tam musí skopírovať. Miesto sa automaticky vyhradí pri povolení režimu dlhodobého spánku v správe napájania.
Ďalšou výhodou je možnosť nechať otvorené programy, napríklad rozpísaný textový súbor, či internetové okná alebo rozohrané hry, po zapnutí sa všetko vráti do pôvodného stavu (všetko ostane spustené a bez zmeny).
Pri použití tohto režimu však vzniká aj riziko. Nesmie sa napríklad meniť hardvérová konfigurácia systému (s USB si systém poradí), odpojenie či pridanie zariadenia v spánku je to isté ako pri zapnutom PC, a rovnako aj ďalšie veci ktoré sa nesmú robiť pri zapnutom PC.
Nefunguje pri systémoch FAT32 a starších - takže momentálne je podpora len NTFS.
Tyro

Tyro alebo Tyró (starogr. Τυρώ – Tyró, lat. Tyro) je v gréckej mytológii dcéra tesálskeho kráľa Salmónea a jeho manželky Alkidiky.
Tyro sa zamilovala do riečneho boha Enipea, čo zneužil boh morí Poseidón. Zviedol ju v podobe Enipea a ona mu po patričnom čase porodila dvojičky Pelia a Nélea. Medzitým jej matka Alkidiké zomrela a jej otec sa oženil so Siderou, krutou ženou, ktorá Tyre prikázala nemanželské deti pohodiť v horách. Opustené deti však našiel pastier, ktorý ich vychoval. Tyro sa potom stala manželkou iólskeho kráľa Kréthea a mala s ním synov Aisóna, Amythaóna a Fereta.
Keď Pelias a Néleus dospeli, vyhľadali svoju matku Tyru a jej macochu Sideru, za to, že ju týrala zabili. Pelias neskôr zbavil Kréteovho nástupcu Aisóna trónu a keď sa jeho syn Iasón domáhal zákonného dedičstva trónu, Pelias mu ho prisľúbil, ak prinesie z ďalekej Kolchidy rúno zlatého barana a tak dal podnet k slávnej výprave Argonautov.
Guerpont

Poloha

Obec má rozlohu 6,12 km². Najvyšší bod je položený 352 m n. m. a najnižší bod 200 m n. m.

Obyvateľstvo

Počet obyvateľov obce je 256 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Izjaslav III. (Polacké kniežatstvo)

Izjaslav III. Vasilevič (po bielorusky: Усяслаў Васількавіч, Усяслаў III) (* 1100 - † po 1180) polacké knieža (1162 - 1167 a 1167 - 1180) a syn Vasiľa I. Sviatoslaviča.

Prvé obdobie vlády (1162 - 1167)

Na trón sa dostal po roztržke (bitke) medzi Ragnvaldom III. a Volodarom Glebovičom v roku 1162. Po nej sa už Ragnvald III. do Polackého kniežatstva nevrátil, pretože bolo spustošené. Čoskoro však umrel. Polačania si teda za panovníka svojho kniežatstva vybrali Izjaslava II. Vasilieviča z Vicebska . Počas svojej vlády, namierenej proti minským kniežatám, ho podporovali nielen obyvatelia, ale aj jeho spojenci - smolenské kniežatá.

Druhé obdobie vlády (1167 - 1180)

Jeho vláda sa však skončila v roku 1167, keď litovské vojská vrhli do žalára vo Vicebsku a na tróne ho vystriedal Volodar Glebovič. Po jeho krátkom jednoročnom panovaní (1167) sa však s pomocou smolenského kniežaťa Romana, od ktorého sa dozvedel, že tiahne proti Volodarovi, dostal z väzenia a znova sa stal polackým kniežaťom. V roku 1180 však smolenským kniežatám vyhlásil vojnu, koncom ktorej zomrel.
Lanvallay

Poloha

Obec má rozlohu 14,61 km². Najvyšší bod je položený 87 m n. m. a najnižší bod 7 m n. m.

Obyvateľstvo

Počet obyvateľov obce je 3 639 (2009).
Nasledujúci graf zobrazuje vývoj počtu obyvateľov v obci.
Zdroje: INSEE